Kirevase kassitapeedi lõikamine andis uue õppetunni, et mustriga tapeeti kulub tõesti oluliselt rohkem kui harilikku. Ja kuna poes kirevase kassitapeeti enam pole, siis tuleb jälle kombunnida midagi. Eluilmaski ei osta enam mustriga  tapeeti! Või kui, siis ainult triibulist. Hah, kukkus kõva William Morrise imetleja välja, naljanumber! Täiesti mustrita tapeeti ka osta ei saa, sest siis jääb iga ebatasasus näha. Ühesõnaga: nüüd on saabunud seisund, kus sõimusõnad "vinüül", "Ukraina tapeet" jm on kaotanud tähenduse ning eesmärk on ilu, maitsekuse, glamuuri ja diskursuse saavutamise asemel ainult üks. Saaks selle kuradi tapeedi, no täitsa ükskõik, mis tapeedi, seina!